钦定古今图书集成/明伦汇编/人事典/第040卷 > 《释名》 > 《王制》
## 钦定古今图书集成/明伦汇编/人事典/第040卷 > 《释名》 > 《王制》

八十拜君命，一坐再至，瞽，亦如之。

〈注〉“人君有命，人臣拜受”，礼也。唯八十之老与“无目

之人，为难备礼，故其拜也，足一跪而首再至地，以备再拜之数。

又

《八十、常珍》

〈注〉常食皆珍味也。

又

八十月，制：

〈注〉此言老则渐近死期，当豫为送终之备。衣物之易得者，则一月可就，故云“月制。”

又

“八十非人不暖”，“八十杖于朝。”

〈大全〉周氏曰：“八十与之杖，老老也；而不免于朝者，贵贵也。”

又

八十月，告存。

〈注〉告犹问也。君每月使人致膳，告问存否也。〈大全〉周氏曰：“《月告存》，所以欲其生也。”

又

《八十》、“齐衰之事弗及也”

〈注〉“及”，则旁有所加之谓。以其老甚，非特不能从与于事，而事固不当及于我矣。

又

《八十者》，一子不从政；

〈大全〉周氏曰：“一子不从政，则老者有所养。”